Source: http://politeia.org.ro/stiri-revista-presei/revista-presei-7-mai/61545/
Timestamp: 2019-08-20 15:51:52+00:00

Document:
Revista Presei – 7 mai. “Sfânta treime electorală: bâlciul, tăierea de panglică și slujba bisericească.” | PoliteiaWorld
Home » Stiri / Revista Presei	» Revista Presei – 7 mai. “Sfânta treime electorală: bâlciul, tăierea de panglică și slujba bisericească.”
Revista Presei – 7 mai. “Sfânta treime electorală: bâlciul, tăierea de panglică și slujba bisericească.”
07/05/2019 Autor desy.demeter Categorii: Stiri / Revista Presei
Buna dimineata intr-o zi de marti, 7 mai! Bucuresti: Vremea se va răci începând de marți, astfel încât dimineața se vor înregistra în jur de 10 grade, după-amiaza 11-13 grade, iar miercuri dimineața 6-7 grade. ANM precizează că pe parcursul zilei de marţi (7 mai), local vântul va avea intensificări în majoritatea regiunilor cu rafale cuprinse în general între 55 şi 65 km/h, iar vremea va deveni deosebit de rece pentru această dată, în toată ţara.In Transilvania, Maramureş, cea mai mare parte a Moldovei şi jumătatea de nord a Munteniei vor fi averse, ce vor avea şi caracter torenţial şi se vor acumula cantităţi de apă ce vor depăşi 25 – 30 l/mp şi pe arii restrânse 50 – 60 l/mp. Aversele vor mai fi însoţite de descărcări electrice, intensificări de scurtă durată ale vântului şi izolat de grindină. În zonele montane, iar trecător şi în Transilvania şi Subcarpaţii Moldovei, precipitaţiile se vor transforma treptat în lapoviţă şi ninsoare. La altitudini de peste 1.500 de metri vântul va avea intensificări de peste 70 – 80 km/h spulberând zăpada.
Sfânta treime electorală: bâlciul, tăierea de panglică și slujba bisericească PSD a intrat – în mod oficial – în campania electorală pentru europarlamentare. Și a făcut-o cu energia și disperarea unui partid care se prăbușește în toate sondajele de opinie, mobilizând numele grele ale partidului într-un maraton electoral desfășurat pe raza unei singure comune. Premierul Viorica Dăncilă, trei miniștri cu portofolii importante și mai mulți parlamentari și europarlamentari au descins, vineri, în comuna Nucet, din județul Dâmbovița, făcând uz de toate instrumentele prin care se cucerește electoratul de la sate: au participat la slujba de Izvorul Tămăduirii, oficiată de mitropolitul Târgoviștei, Nifon Mihăiță, au tăiat panglica la inaugurarea căminului cultural din localitate și au urcat pe scenă la bâlciul organizat de ziua comunei. Mai-marii locului le-au sărit și ei în ajutor. Luisa Bărboiu, primarul din Nucet, a îndemnat localnicii să voteze cu simț de răspundere pe 26 mai, iar mitropolitul Târgoviștei a predicat cu tâlc, amestecând pildele despre Hristos cu înfierarea neomarxiștilor „rezistenți”. Apoi a oferit și alternativa. „Uitați ce creștini avem aici”, a spus Nifon Mihăiță, arătând spre Viorica Dăncilă, Eugen Teodorovici și ceilalți lideri PSD prezenți în biserică….A fost o zi lungă, în care politicienii au aflat că nu toți țăranii mai pot fi cuceriți cu aceleași metode pe care partidele le aplică de zeci de ani. Epoca în care bâlciul, tăierea de panglică și mersul la biserică îți garantau victoria în alegeri pare tot mai aproape de sfârșit. Integral: https://recorder.ro
Simina Tănăsescu a fost numită de președintele Iohannis judecător la Curtea Constituțională Președintele Klaus Iohannis a semnat luni decretul privind numirea în funcția de judecător la Curtea Constituțională a Siminei Tănăsescu pentru un mandat de 9 ani, începând cu data de 9 iunie 2019. Simina Tănăsescu a fost consilier prezidențial la Departamentul Reformă Instituțională și Constituțională până în iunie 2018, când și-a dat demisia în contextul scandalului privindu-l pe judecătorul Petre Lăzăroiu de la Curtea Constituțională….Simina Tănăsescu urmează să îl înlocuiască chiar pe judecătorul CCR Petre Lăzăroiu, al cărui mandat expiră în 2 iunie. În perioada următoare urmează să expire și mandatele judecătorilor constituționali Ştefan Minea și Maya Teodoroiu. Simina Tănăsescu este profesor universitar la Universitatea București, la Departamentul de drept public. Are un doctorat în drept constituţional (menţiune “Foarte bine cu felicitările juriului”), la Universitatea Aix-Marseille III (1997) și o diplomă de studii aprofundate (menţiune “Bine”) la aceeași universitate. A obținut licența în drept la Universitatea din Bucureşti în 1991. A fost decorată cu „Legiunea de onoare” și cu „Ordinul naţional pentru merit”, grad de Cavaler, conferite de Republica Franceză. Integral: https://www.hotnews.ro
SURSE Gheorghe Iancu, fost avocat al poporului numit de PDL, una dintre propunerile PSD pentru funcția de judecător CCR Gheorghe Iancu, fost avocat al poporului, este propunerea PSD pentru funcția de judecător al Curții Constituționale, au declarat surse politice pentru G4Media.ro.Iancu a fost propus să preia această funcție din partea Camerei Deputaților, în locul judecătorului Ștefan Minea, al cărui mandat expiră luna viitoare. Din 1995 și până în 2000, Gheorghe Iancu a fost secretar general al Curții Constituționale, în 2000 și 2001 a fost consilier de conturi la Curtea de Conturi a României, după care a fost director al Autorității Electorale Permanente. Pe 27 septembrie 2011 a fost numit, de PDL, în funcția de Avocatul Poporului, iar în iulie 2012 a fost demis din această funcție de către USL (citește CV-ul integral)….Curtea Constituţională a României a trimis o scrisoare conducerii Camerei Deputaţilor informând că în data de 15 iunie expiră mandatul judecătorului Ştefan Minea, care a fost numit de forul legislativ în 15 iunie 2010 pentru un mandat de nouă ani. Integral: https://www.g4media.ro
SURSE Cristian Deliorga, judecător la Curtea de Apel Constanța, a doua propunere a PSD pentru funcția de judecător CCR Cristian Deliorga, judecător la Curtea de Apel Constanța, este cea de-a doua propunere a PSD pentru funcția de judecător al Curții Constituționale, au declarat pentru G4Media.ro surse politice. Deliorga este propus din partea Senatului, în locul judecătoarei Maya Teodoroiu, al cărei mandat expiră luna viitoare. El judecă procesul în care arhiepiscopul Tomisului, ÎPS Teodosie, este judecat pentru că ar fi obţinut pe nedrept fonduri europene. Cristian Deliorga a fost procuror şi vicepreşedinte al CSM între 2002 şi 2010. El a fost anchetat de DNA în dosarul concursurilor fraudate pentru procurori în care a fost condamnat la 2 ani de detenţie fostul procuror general adjunct al României, Gabriela Ghiță. (Detalii aici) Potrivit unor surse judiciare, lui Deliorga ”i-a trecut glonțul pe la ureche” şi el ar fi izbucnit în plâns în biroul procurorului de caz, Lucian Papici. Până la urmă, Deliorga a scăpat de acuzații din lipsă de probe, dar s-a retras ca judecător la Constanța. Deliorga este considerat în sistemul de Justiţie drept un apropiat al procuroarei Adina Florea de la Secţia pentru investigarea infracţiunilor din Justiţie. De asemenea, Deliorga este considerat un apropiat al cercurilor de putere locale din jurul lui Sorin Strutinski, Radu Mazăre şi Nicuşor Constantinescu, tripleta care „a speriat” Constanţa vreme de 15 ani. Integral: https://www.g4media.ro
DOSARUL ŞPĂGII DATE PENTRU CALEA FERATĂ BUCUREŞTI-CONSTANŢA Acord de recunoaştere a vinovăţiei, aprobat de instanţă Josef Hornegger, fostul director al companiei austriece Swietelsky care a lucrat pe mai multe tronsoane pentru reabilitarea şi modernizarea căii ferate Bucureşti- Constanţa, a fost condamnat de Tribunalul Bucureşti la 3 ani de închisoare cu suspendare sub supraveghere a executării pedepsei pentru o perioadă de trei ani. Magistraţii au dispus confis-carea sumei de 1.100.000 euro, menţinând măsurile asigurătorii luate în dosarul privind mita acodată de reprezentanţii companiei austriece unor oficiali români pentru lucrările de pe calea ferată Bucureşti-Constanţa. Sentinţa Tribunalului Bucureşti, nu este definitivă şi ea poate fi atacată cu apel. Magistraţii au aprobat, astfel, acordul de recunoaştere a vinovăţiei încheiat de Josef Hornegger cu procurorii Direcţiei Naţionale Anticorupţie. Hornegger a recunoscut complicitatea la dare de mită şi cumpărare de influenţă, în speţa în care este cercetat şi fostul ministru Sebastian Vlădescu şi alţi demnitari din statul român, privind reabilitarea căii ferate Bucureşti-Constanţa. În comunicatul DNA din luna martie 2019, prin care procurorii arătau că trimit acordul de recunoaştere a vinovăţiei către Tribunalul Bucureşti, se arată: “În perioada 2005-2014, oficiali români sau persoane cu influenţă asupra acestora ar fi primit, de la o companie austriacă, în baza unor înţelegeri, aproximativ 20 de milioane de euro pentru ca, în schimbul acestor sume, să se asigure încheierea contractelor şi plata facturilor pentru reabilitarea unor tronsoane de cale ferată, precum şi plata TVA restante pentru reabilitarea unei alte linii de cale ferată care fusese deja realizată de aceeaşi companie. Banii încasaţi ilegal reprezentau procente din valoarea fiecărei plăţi făcute de statul român şi erau achitaţi succesiv, pe măsură ce compania constructoare încasa, la rândul ei, contravaloarea lucrărilor efectuate, de la statul român (respectiv de la Compania Naţională de Căi Ferate CFR SA)….Cu toate acestea, compania austriacă a căştigat recent un nou contract de reabilitare a altor tronsoane de cale ferată din ţara noastră. Asocierea Brasig Strabag – Swietelsky a fost desemnată de CFR SA câştigatoarea licitaţiei pentru modernizarea subsecţiunilor de cale ferată Braşov – Apaţa şi Caţa – Sighişoara, aflate pe secţiunea Braşov – Sighişoara, cu o ofertă de 3,14 miliarde de lei fără TVA. Aceasta, în ciuda faptului că asocierea respectivă se poziţionase pe locul trei la licitaţie, cu o ofertă mai mare cu 40 milioane de euro decât a primului clasat. Rămâne de văzut care va fi impactul sentinţei date de Tribunalul Bucureşti cu privire la dosarul în care este inculpat, alături de mai multe persoane, Sebastian Vlădescu, pentru şpaga pe care procurorii DNA susţin că fos-tul ministru al Finanţelor ar fi primit-o la reabilitarea căii ferate Bucureşti- Constanţa. Integral: http://www.bursa.ro
Dezmățul cu salariile bugetarilor, o bombă amorsată de PSD. Cine o detonează? Cheltuielile cu salariile bugetarilor au explodat. O arată chiar statisticile guvernului PSD. Întrebarea corectă nu e dacă vor începe tăieri de posturi și desființări de instituții, ci când. PSD știe foarte bine că a amorsat o bombă cu ceas care riscă să arunce în aer bugetul, dar are o dilemă politică. Dacă guvernul PSD începe reforma, își periclitează masiv șansele la cele patru tururi de alegeri. Dacă nu o face, riscă să sară în aer deficitul bugetar și să piardă de sub control economia. Cifrele seci furnizate de Ministerul Finanțelor arată că în primul trimestru al anului cheltuielile de personal au crescut cu 25,7% față de perioada similară din 2018. Cu un sfert! Iar baza de raportare de anul trecut crescuse și ea cu 18% față de 2017, și tot așa. E vorba despre efectul legii salarizării unitare a bugetarilor, care a mărit salariile la nivelurile fără precedent, decuplându-le total de productivitate și de media din mediul privat, adică economia reală. Creșterile de salarii nu sunt în sine o problemă dacă sunt făcute cu cap, să ne înțelegem. Nimeni nu poate nega necesitatea reală a creșterii salariilor la profesori, medici, asistente. Nimeni nu poate cere servicii de calitate de la birocrați dacă ei trăiesc de azi pe mâine. Dar o creștere de salarii în mediul bugetar trebuia făcută obligatoriu în paralel cu reforma unei birocrații hipertrofiate, umflate de PSD până la niveluri – record. Tot guvernul PSD, prin Ministerul Finanțelor, ne dă cifrele: în februarie 2019 avem 1,23 milioane de bugetari, cu 32.000 mai mulți decât în luna mai 2017. Și asta în condițiile în care populația scade vertiginos, cu un proces de îmbătrânire accelerat și milioane de români plecați peste granițe. Reforma nu înseamnă numai subțierea masivului aparat birocratic, ci și impunerea unor criterii clare de performanță, în funcție de care să fie făcute salarizarea și creșterea în grad. PSD nu a făcut reforma. A ales calea ușoară, dar periculoasă pe termen lung: a păstrat toți birocrații și a mai angajat în administrația centrală zeci de mii de rude, amante și lipitori de afișe de la partid. A transformat administrația centrală într-un monstru bugetofag care amenință în mod real echilibrele macro. Integral: https://www.g4media.ro
Peste 16.200 de detinuti au fost eliberati in baza recursului compensatoriu, dintre care 1.800 de criminali Peste 16.200 de persoane persoane au fost eliberate din inchisori in baza legii recursului compensatoriu, in perioada 19 octombrie 2017-15 martie 2019. Mai exact, 16.217 de detinuti au beneficiat de Legea 169/2017, conform unui raspuns al Ministerului Justitiei transmis catre Camera Deputatilor la solicitarea deputatului Sorin Ioan Bumb. Dintre cei 16.217 detinuti, 2.909 au fost eliberati la termen si 13.308 de persoane au fost puse in libertate conditionat, conform hotararilor instantelor de judecata. Conform raspunsului Ministerului Justitiei, 1.834 dintre cei 16.217 de detinuti erau in inchisoare pentru omor. In aceasta perioada, 968 au fost arestati din nou, reprezentand un proces de 5,96%. Ministerul Justitiei precizeaza ca nu toate aceste persoane au fost arestate din nou pentru fapte de natura penala comise in perioada post detentie, ci unele persoane au avut pe rol si alte cauze penale dinainte de punerea in libertate. Integral: http://www.ziare.com
ACUZAŢII GRAVE DE CORUPŢIE LA ADRESA AUTORITĂŢII BANCARE EUROPENE Cine îi supraveghează pe supraveghetorii bancari din Europa? Scandalul Danske Bank, din jurul acuzaţiilor privind spălarea banilor din Rusia prin intermediul sucursalei sale din Estonia, s-a transformat, de câteva zile, în ceva mult mai grav. Mai grav decât acuzaţiile de spălare a unor sume care s-ar fi ridicat până la 230 de miliarde de euro între 2007 şi 2014? Da, deoarece implică acuzaţii grave de corupţie la adresa unei importante instituţii europene, Autoritatea Bancară Europeană (EBA). După cum se arată pe site-ul instituţiei, “EBA este o autoritate independentă a UE, care acţionează pentru asigurarea supravegherii şi reglementării prudenţiale eficiente şi consistente la nivelul întregului sistem bancar european”. Autoritatea Bancară Europeană, înfiinţată la 1 ianuarie 2011, “joacă un rol important şi în promovarea convergenţei practicilor de supraveghere şi are mandatul de a evalua riscurile şi vulnerabilităţile sistemului bancar din UE”, după cum se mai precizează în misiunea instituţiei. Atunci de ce a amânat EBA lansarea unei investigaţii oficiale până în februarie 2019? Oare s-ar fi realizat acest lucru dacă nu ar fi existat o cerere directă în acest sens din partea Comisiei Europeane? Răspunsul a fost oferit recent de cotidianul danez Infomation într-o serie de articole referitoare la respingerea raportului privind spălarea banilor la nivelul Danske Bank de către con­ducerea EBA. După cum se arată într-un articol de pe site-ul publicaţiei daneze Information, de la sfârşitul lunii trecute, “supravegherea Danske Bank şi a subsidiarei sale din Estonia de către autorităţile daneze şi estone a avut deficienţe aşa de mari încât s-au înregistrat patru încălcări ale legilor UE”. Deficienţele majore de supraveghere, cazurile de încălcare a legislaţiei UE şi recomandările au fost incluse în raportul realizat de comitetul care a anchetat cazul Danske Bank. Acesta a fost condus de preşedintele EBA, Andrea Enria, al cărui mandat la conducerea EBA s-a încheiat la sfârşitul lunii trecute… “EBA este doar o reflectare a corupţiei care a devenit endemică în UE”, în condiţiile în care “orice încercare de expunere a cazurilor de corupţie este îngropată şi ignorată“, a scris un cititor FT pe marginea articolului. Votul recent al Consiliului Supraveghetorilor de la EBA arată că singura cale de urmat este desfiinţarea instituţiei şi tragerea la răspundere penală şi materială a tuturor conducătorilor autorităţilor de supraveghere bancară din UE. Integral: http://www.bursa.ro
Cine vine la CCR? O veste buna si doua sinistre. O institutie cheie, as zice chiar institutia cheie a acestei tari, CCR, isi schimba luna viitoare o treime din componenta. Ies doua figuri triste, pe alocuri sinistre, ale istoriei ultimilor ani, adica Petre Lazaroiu si Maya Teodoroiu, plus profesorul Stefan Minea, stiutor de carte, dar adesea cu mult prea slab pentru a face fata presiunilor evidente ale majoritatii. Ramane de vazut daca primii doi vor primi posturi importante de la Liviu Dragnea si care vor fi acestea. Daca zvonurile se vor confirma, vom vedea si care a fost pretul deciziilor care au distrus o mare parte din arhitectura constitutionala, institutionala si legislativa din Romania. Cat despre inlocuitori, as remarca din start o schimbare de strategie a PSD, o noua inadecvare uluitoare a PNL, dar si o miscare corecta a presedintelui Iohannis. Desemnarea facuta de presedintele Iohannis pentru CCR mi se pare foarte potrivita. Dna Simina Tanasescu nu este magistrat, dar este un autentic constitutionalist, primul autentic constitutionalist din CCR dupa foarte multi ani. Este o profesoara universitara de mare calibru, cu o tinuta si carte de vizita de judecator constitutional adevarat. Anul trecut a devenit cavaler al Ordinului Legiunii de Onoare, ca o recunoastere internationala a valorii sale. Mi se pare o reparatie binevenita ca prin intrarea sa in CCR dna Tanasescu va igieniza locul ocupat pana acum de Petre Lazaroiu, judecatorul neconstitutional, cu un CV dubios si o atitudine pe masura, care a provocat intr-un mod mizerabil scandalul in urma caruia dna Tanasescu a fost nevoita sa demisioneze de la Cotroceni. Dupa cum este o reparatie si pentru lasitatea de atunci a presedintelui Iohannis, care si-a sacrificat aiurea unul dintre putinii consilieri valorosi si prea rar consultat pe probleme juridice, dupa parerea mea. Sper ca dna Tanasescu sa inteleaga repede, daca desigur nu a inteles deja din interactiunea cu CCR, ca acolo nu e o institutie de inalt nivel profesional, ci o fauna majoritar politruca, cu care trebuie luptat la baioneta, pentru ca limbajul academic este pentru politruci la fel de inaccesibil precum chineza veche. Integral pe Ziare.com
12 lucruri despre tornada care amenință Bucureștiul În funcţie de cum bate vântul, o să avem şi mai multe apartamente la 5 minute de metrou; Ați râs de cele trei straturi de borduri, dar acum puteţi să vă ascundeţi după ele; Când ceri o şaorma, s-o ceri legată cu şnur, că altfel ți-o ia tornada! Ați înjurat-o pe Firea, dar acum se vede geniul ei de a defrişa preventiv tot Bucureştiul; Şcolile din Capitală nu vor fi doar închise, ci şi priponite; În Sectorul 3, dacă vezi că se apropie tornada, poţi să chemi un echipaj al Primăriei ca să te betoneze;… Măcar bucureștenii pot fenta traficul: dacă se urcă pe clădire vor putea pleca acasă cu parapanta; Dacă ieşi cu căţelul la plimbare când vine tornada poţi să te lauzi că ai şi tu dragon, ca Daenerys; Integral: https://www.timesnewroman.ro
15 Raspunsuri la Revista Presei – 7 mai. “Sfânta treime electorală: bâlciul, tăierea de panglică și slujba bisericească.”
desy.demeter07/05/2019 at 09:48
“Șeful Partidului Popular European (PPE), germanul Manfred Weber, văzut drept următorul preşedinte al Comisiei Europene, a participat la Florența la o dezbatere despre „Starea Uniunii“ alături de ceilalţi trei candidaţi la succesiunea lui Jean-Claude Juncker la şefia Comisiei Europene, Guy Verhofstadt (Alianţa Liberalilor şi Democraţilor pentru Europa – ALDE), Frans Timmermans (Partidul Socialiştilor Europeni – PSE) şi Ska Keller, liderul Verzilor. Weber a avansat ideea creării unui serviciu federal de investigaţie în UE după modelul FBI-ului american: „Garantarea securităţii este o provocare comună şi din acest motiv pledez pentru crearea unui fel de FBI pentru Uniunea Europeană, cu propriile prerogative de anchetare în interiorul UE“….Surse politice europene au declarat pentru ziarul Curentul că unul dintre diplomații vizați pentru șefia viitorului serviciu de informații european este românul Mihai-Răzvan Ungureanu, 50 de ani, profesor la Universitatea București. Ungureanu a fost prim-ministru al Guvernului României între 9 februarie 2012 și 7 mai 2012, ministru de Externe între 2004 și 2007 și fost director al Serviciului de Informații Externe al României între anii 2007-2012 și 2015-2016. Ungureanu a absolvit ca șef de promoție Liceul de matematică-fizică „Costache Negruzzi” din Iași, Facultatea de Istorie-Filozofie din cadrul Universității „Al. I. Cuza” din Iași și masteratul în Studii Ebraice la Centrul Oxford pentru Studii Ebraice din cadrul colegiului St. Cross al Universității Oxford….”
https://www.curentul.info/featured/absolvent-de-oxford-si-vorbitor-fluent-a-cinci-limbi-straine-mru-ar-fi-vizat-pentru-sefia-viitorului-fbi-european/?fbclid=IwAR0x6ov-k4HwfPz7AixHL3K3V3iuenuNcbISdzAJFx8qpB_j4JAyMZLuIdE
Observator07/05/2019 at 16:09
Informația privind luarea în calcul pentru conducerea serviciului integrat de informații european a ieșeanului ebraist Mihai-Răzvan Ungureanu mi se pare interesantă. Pe la începutul anilor 2000 era în relații de vizită în familie cu „starul” de atunci al diplomației române – Adrian Severin…
La fel ca și un alt „ieșean” din acea perioadă, de data asta prin natura postului ocupat: mitropolitul Moldovei, cel mai en vogue prelat ortodox al momentului, pe numele său de familie Dan Ilie Ciobotea.
E bine să se știe…
A A07/05/2019 at 16:46
Vor fi fost vizite, etc. – nu am stiut de astfel de informatii, ca MRU ar fi fost legat in simpatii reciproce cu porcii criminali H2O si cel de la bor.
Ideea de baza pe care eu o cred despre MRU este ca nu n-are nici treaba cu infuenta curenta a Rusiei in Romania; ba chiar dimpotriva, as spune 🙂
Anyway, pentru mai toate timpurile, MRU a fost cel mai de inalta clasa prim ministru al Romaniei, fie si numai pentru cateva luni (atata suporta inalta clasa aceasta tara cu prea multi tembeli in ea).
Eugen Vasilescu07/05/2019 at 17:59
cred ca in eu are suportul verzilor, cohn-bendit etc
desy.demeter07/05/2019 at 09:51
Piedicile în ancheta 10 august. Ce le-a spus procurorul general interimar reprezentanților societății civile – SURSE “…Surse din rândul celor care au participat la discuție au povestit pentru G4Media.ro că Licu a explicat care sunt motivele pentru care, după nouă luni de la declanșarea investigației, dosarul nu a fost trimis în judecată, printre ele fiind numărul redus al procurorilor militari care lucrează și declasificarea parțială și insuficientă, de către Ministerul de Interne, a unor documente care pot constitui probe. Întrebat despre cine ar trebui să decidă desecretizarea totală a actelor, Licu a răspuns că este responsabiliatea ministrului de Interne Carmen Dan, au spus sursele citate.
Un alt obstacol în ancheta violențelor din 10 august îl reprezintă identificarea jandarmilor care nu au purtat numere pe căști, a mai susținut Bogdan Licu. Procurorii militari nu ar fi fost ajutați deloc de Jandarmerie, fiind identitificate doar forțele de ordine de la o singură unitate din țară, prezente în Piața Victoriei la protest….”
https://www.g4media.ro/piedicile-in-ancheta-10-august-ce-le-a-spus-procurorul-general-interimar-reprezentantilor-societatii-civile-surse.html
mar07/05/2019 at 13:29
https://www.g4media.ro/consiliul-consultativ-al-judecatorilor-europeni-recomanda-desfiintarea-sectiei-speciale-de-investigare-a-infractiunilor-comise-de-magistrati.html
desy.demeter07/05/2019 at 14:22
Si cine tine seama de recomandari pe la noi???
http://www.ziare.com/ccr/judecatori/psd-si-a-impus-favoritii-la-ccr-procurorul-gheorghe-stan-de-la-ss-si-judecatorul-deliorga-1560524
“Fostul sef al ANAF, Sorin Blejnar, a fost condamnat marti de magistratii Curtii de Apel Bucuresti la 5 ani de inchisoare cu executare in dosarul in care este cercetat pentru trafic de influenta. Decizia este definitiva. Instanta a dispus si confiscarea a peste 12,5 milioane lei….”
Diana07/05/2019 at 18:55
https://www.g4media.ro/tribunalul-bihor-intreaba-curtea-de-justitie-a-ue-daca-trebuie-sa-respecte-deciziile-ccr-este-vizata-si-decizia-care-a-interzi-sri-sa-ajute-dna-sa-faca-interceptari.html
mar07/05/2019 at 19:16
@Desy ai perfectă dreptate, din nefericire CCR-ul s-a transformat într-o anexă PSD. Dictatura capătă forme concrete și nu văd cum se mai pot modifica, ce soluții ar putea să existe ca să sperăm la o intoarcere la normalitate.
https://www.g4media.ro/fixerul-lui-dragnea-in-justitie-si-la-curtea-constitutionala.html
mar07/05/2019 at 19:18
desy.demeter07/05/2019 at 19:35
Doar iesind la vot putem schimba ceva. Dar, aceste schimbari vor lua ani de zile.
Sanatatea e putreda in spitale….mor bebelusii, se imbolnavesc si toti vor sa creasca natalitatea. Batranii trebuie lasati sa moara cat mai repede ca sa nu manance degeaba pensia. 🙁 Nimic nu functioneaza. Bugetarii cresc ca din apa, cu tot cu salariile. Educatia e la pamant. Unde te uiti este vraiste.Si oamenii pleaca unde vad cu ochii, la orice varsta.
Cetatean07/05/2019 at 21:58
Salutare tuturor, la ceas de seara!
1. CJUE-ul are deja cred ca nu mai putin de 6 sau 7 sesizari din partea instantelor romane. De nemaivazut in istoria CJUE, si deja a fost stabilita o procedura accelerata pentru 3 cauze conexate. Judecatorii aia nu sunt orbi, stiu care e miza, si mai stiu ca CCR e o institutie politico-juridica, nu o instanta de drept. Asa ca pana la urma satarul va cadea.
2. Cvorumul. Poate sa il mareasca Dancila din pix-ul OUG-ului cat o vrea, la CCR se verifica indeplinirea cvorumului.
Or, CCR a declarat inca din 2013 ca
“Dispozițiile Legii pentru modificarea și completarea Legii nr. 3/2000 privind organizarea și desfășurarea referendumului sunt constituționale, însă nu pot fi aplicabile referendumurilor organizate în decurs de un an de la data intrării în vigoare a legii modificatoare.
Pe cale de consecinta, cand CCR va verifica DIN OFICIU validitatea referendumului, OUG-ul emis de Dancila nu ii va fi opozabil, pentru ca OUG-ul nu poate produce efecte (fiind in avans neutralizat de decizia 334/2013).
Ma rog, Dorneanu poate incerca o manevra, insa nu cred ca o face, caci el insusi a votat favorabil la Decizia 334/2013.
Si cred ca cvorumul va fi depasit. Poate ma insel, insa e prea mare toxicitatea emanata din politica pentru ca oamenii sa treaca indiferenti pe langa aceste alegeri.
Livio07/05/2019 at 22:05
Multumim pentru detalii si efort depus in umbra. Sa speram ca penalii nu vor cistiga. Convingeti cit mai multa lume sa voteze corect… eu muncesc din greu cu rudele si prietenii! O seara buna!
Cetatean07/05/2019 at 22:03
Vad ca l-au sanctionat pe Cristi Danilet javrele alea din CSM (trupa Liei Savonea).
Va castiga in instanta, pentru ca nu a facut decat sa citeze un articol din Constitutie. Si asta nu e infractiune.
Postarea lui:
“Și, apropo de Armată: oare s-a aplecat cineva asupra dispozițiilor art. 118 alin. (1) din Constituție potrivit cărora “Armata este subordonată exclusiv voinţei poporului pentru garantarea (…) a democraţiei constituţionale” ? Ce ar fi dacă într-o zi am vedea armata pe stradă păzind … democrația, că tot am văzut azi că e in scădere coeficientul?! Nu v-ar surprinde să realizați că ar fi … constituțional!? Eu cred că nu vedem pădurea din cauza copacilor…”.
Intamplator07/05/2019 at 22:14
după declarația ministrului sănătății din Norvegia mai mai ca voi deveni populist …ce zice doamna -sursa BBC- “sa lăsam oamenii sa fumeze ,sa bea și sa mănânce carne roșie cât vor ei”….”fumătorii se simt ca paria in societate”….”noi trebuie sa informam despre efectele nocive ….”
« Revista Presei – 8 mai. “Campania electorală la români: agheasmă, mici și dans.”
Revista Presei – 6 mai. “Sa luptam contra coruptiei pentru a revendica sufletul Europei .” »

References: CCR 
 CCR 
 CCR 
 CSM 
 CCR 
 CCR 
 CCR 
 CCR 
 CCR 
 CCR 
 CCR 
 CSM